Snoudonija

Snoudonija (, ) – gamtinis regionas ir nacionalinis parkas šiaurės vakarų Velse, Kambrijos kalnuose. Tai antras pagal dydį Jungtinės Karalystės parkas, kurio plotas 2170 km². Tai laukinė teritorija, kurioje gyvena tik 26 tūkst. gyventojų, iš kurių 62 % kalba valų kalba.

Vienas pagrindinių parko objektų – kalnai ir slėniai. Čia stūkso aukščiausias Velse Snoudono kalnas (1085 m). Kiti žymesni kalnai ir masyvai: Mynydd Mawr, Moel Hebog, Nantlle Ridge, Glyderau, Carneddau. Snoudonijoje taip pat gausu gilių tarpukalnių ežerų (Llyn Cowlyd, Llyn Eigiau, Lydau ežeras, Padarno ežeras ir kt.), ąžuolų, spygliuočių miškų, pelkių. Auga retos augalų rūšys (Lloydia serotina, Hieracium snowdoniense, Rhododendron ponticum).

Į Snoudono kalną nutiestas siaurasis geležinkelis.

Velso geografija
Gamtiniai regionai
Jungtinės Karalystės nacionaliniai parkai